Държавен вестник, бр. 33, 2012 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  33
7. при поискване представя на управи-
телния съвет допълнителна информация 
за предварително отпадналите заявления 
за финансиране на екологични проекти и 
дейности;
8. взема участие в провеждането на про-
цедурите за избор на изпълнител при реа-
лизация на проектите, когато възложител е 
предприятието;
9. координира подготвянето и сключване-
то на договори за предоставяне на средства 
от предприятието и извършва проверка за 
съответствие при изпълнението;
10. извършва проверки на екологичните 
проекти за финансиране от предприятието 
по време на тяхната реализация и след това;
11. поддържа база данни за проекти и 
обекти, финансирани от предприятието;
12. осигурява изпълнението на решенията 
на управителния съвет относно проектите от 
компетентност на дирекцията;
13. осигурява консултантска и методическа 
помощ на общинските администрации, кан-
дидатстващи и/или получили финансиране 
за реализиране на екологични проекти;
14. подготвя частта от годишния план за 
дейността на предприятието и годишния отчет 
от компетентност на дирекцията;
15. при поискване предоставя на експер-
тите от министерството на околната среда и 
водите, изготвящи становища по предложения 
за финансиране, допълнителна информация, 
необходима за тяхната оценка.
(2) Дейностите по ал. 1, т. 4 – 12 се осъ-
ществяват по ред, определен от изпълнител-
ния директор на предприятието.
Чл. 20. Дирекция „Нефинансови стопан-
ски дейности“:
1. експлоатира, поддържа и съхранява 
общественозначими обекти, съоръжения и 
инсталации – публична и частна държавна 
собственост, предназначени за опазване на 
околната среда, определени с решение на 
управителния съвет;
2. провежда информационни кампании за 
запознаване на обществеността с дейността, 
свързана с експлоатираните обекти и съо-
ръжения;
3. подготвя годишния план за дейността 
на предприятието и годишния отчет в частта 
от компетентност на дирекцията;
4. изготвя експлоатационно-икономически 
анализи за функционирането на обектите, 
съоръженията и инсталациите по т. 1;
5. контролира техническата експлоатация 
и поддръжката на обектите и съоръженията 
по т. 1 за спазване на нормативните изисква-
ния, свързани с безопасността и опазването 
на околната среда;
6. осигурява охраната на обектите, съо-
ръженията и инсталациите по т. 1;
7. организира провеждането на обществе-
ни поръчки, необходими за експлоатацията 
на обектите, съоръженията и инсталациите 
по т. 1;
8. разработва и поддържа актуална до-
кументация за състоянието на обектите, 
съоръженията и инсталациите по т. 1;
9. разработва вътрешни правила за работа 
на дирекцията;
10. осигурява изготвянето на експертни 
становища по нови проекти, финансирани 
от предприятието и касаещи дейността на 
дирекцията;
11. осигурява изпълнението на решенията 
на управителния съвет на предприятието 
относно задачите от компетентност на ди-
рекцията.
Чл. 21. (1) Инспекторът е на пряко подчине-
ние на управителния съвет на предприятието 
и се назначава от изпълнителния директор 
след съгласуване с министъра на околната 
среда и водите.
(2) Инспекторът осъществява текущ и 
последващ контрол върху дейността на пред-
приятието.
(3) Инспекторът извършва периодични 
проверки, като представя на управителния 
съвет информация за констатациите от про-
верките и прави предложения за отстраняване 
на допуснатите нарушения.
(4) Инспекторът:
1. контролира изпълнението на функциите 
на дирекциите;
2. контролира ефективността на работата 
и степента на взаимодействие между тях;
3. извършва проверка на сигналите, мол-
бите и жалбите срещу незаконни или непра-
вилни действия и бездействия на служители 
от предприятието;
4. проверява за спазването на трудовото 
законодателство;
5. извършва проверки относно наличието 
или липсата на конфликт на интереси съгласно 
Закона за предотвратяване и установяване на 
конфликт на интереси;
6. осъществява други функции във връзка 
с административния контрол, произтичащи 
от нормативни актове или възложени от 
изпълнителния директор.
(5) Инспекторът извършва проверка въз 
основа на заповед на изпълнителния дирек-
тор. За резултатите от проверката се изготвя 
доклад, който се представя на изпълнителния 
директор.
(6) Инспекторът ежегодно представя отчет 
за дейността си пред изпълнителния директор.